**Teach For All**, անկախ սոցիալական կազմակերպությունների ցանց, որը հետաքրքված է այդ կազմակերպությունների երկրներում կրթության որակի բարձրացմամբ։ Այս կազմակերպությունները աշխատանքի են ընդունում քոլեջները և համալսարանները համեմատաբար հաջող կերպով ավարտած ուսանողներին, որպեսզի նրանք երկու տարվա ընթացքում դասավանդեն սոցիալական ծանր վիճակում գտնվող ընտանիքների երեխաներին։ Կազմակերպությունը 2007 թվականին հիմնել են Վենդի Կոպը (*«Teach For America»*-ի գլխավոր տնօրենը) և Բրեդ Ուիգդորցը (*«Teach First»*-ի գլխավոր տնօրենը) ։ «Teach For All»-ի նպատակն է մեծացնել կրթություն ստանալու հնարավորության սահմանները ամբողջ աշխարհում։

Պատմություն
-----------

«Teach For All»-ն ստեղծվել է 2007 թվականին՝ «*Teach For America*» (կրթական ոչ առևտրային կազմակերպություն ԱՄՆ-ում) և *«Teach First»*֊ի(կրթական ոչ առևտրային կազմակերպություն Մեծ Բրիտանիայում) համագործակցության հիման վրա։ «Teach For All»-ն ի սկզբանե ստեղծված է եղել որպես *«Teach For America»*-ի ծրագիր, սակայն ներկա պահին իրենից ներկայացնում է առանձին ֆինանսավորվող կազմակերպություն։ Կազմակերպության գլխամասային գրասենյակը գտնվում է Նյու Յորքում։ Կազմակերպության տարեկան բյուջեն կազմում է 14,8 միլիոն դոլար, որը գոյանում է գլոբալ ֆոնդերից և մասնավոր անձանց բյուջեներից։

«Teach For All»-ը ներկայումս ունի 34 գործընկերային կազմակերպություն ամբողջ աշխարհում։ Ցանցի շրջանակներում «Teach For All»-ը աջակցում է ավելի քան 11 000 ուսուցիչների, ովքեր դասավանդում են շուրջ 800 000 ուսանողների։ Ցանցին միանալու հայտ են ներկայացրել սոցիալական ձեռնարկատերեր՝ 80 երկրներից։

«Teach For All»-ը ստացել է մի շարք գրանտներ և աջակցություններ գլոբալ ֆոնդերից և կորպորացիաներից։ Առաջին գործընկերը եղել է *«McKinsey & Company»*-ին, որն օգնել է ստեղծել Էքսպերիմենտալ կազմակերպություն Չիլիում։ 2009 թվականին «Teach For All»-ն ստացել է Ֆոնդ Սկոլլայից սոցիալական ձեռներեցության մրցանակ՝ տարեկան 765,000 դոլարի չափով երեքամյա նվիրատվություն։ Մրցանակը բաշխվել է կազմակերպություններին, որոնք արդեն աչքի են ընկել էական ազդեցությամբ։

2010 թվականին «Teach For All»-ը "ORACLE" կորպորացիայից ստացել է գրանտ։ Գրանտը պետք է նպաստեր ծրագրի տարածմանը նոր երկներում։ Նույն տարում *Deutsche Post DHL* և «Teach For All» կազմակերպությունները հայտարարեցին գլոբալ համագործակցության մասին, որը պետք է ապահովեր ֆինանսական աջակցության ցանցով։ Գործընկերության հիմնական նպատակն է ձեռնարկության մեծացումը Արգենտինայում, Չիլիում, Պերուում և Հնդկաստանում։ Գործընկերությունը պետք է նպաստի Իսպանիայում և Բրազիլիայում կազմակերպությունների զարգացմանը։

2015 թվականից «Teach for All» միջազգային կրթական կազմակերպության ծրագիրը գործում է նաև Հայաստանում՝ «Դասավանդիր, Հայաստան» *(*Teach for Armenia*)* ծրագրով։

Ծանոթագրություններ
------------------

1. 1 2 3  History. (2010). Teach For All. Archived 2011-07-28 at the Wayback Machine. Retrieved 14 November 2010.
2. ↑   Archived 2013-09-28 at the Wayback Machine. Teach For All. NewProfit Inc. Retrieved 21 November 2010.
3. 1 2 3  Beck, E. (2010) Project: Teach For All. Change Observer. Archived 2010-12-23 at the Wayback Machine. Retrieved 14 November 2010
4. ↑  Teach For All. Skoll Foundation. Retrieved 17 November 2010.
5. ↑  Kohut, M. (2010) Bringing Teach For America to Chile. Archived 2017-07-04 at the Wayback Machine. Harvard Kennedy School News. Retrieved 21 November 2010
6. ↑  PR Newswire. (2009). Skoll Foundation adds seven organizations to its portfolio of leading social entrepreneurs. Retrieved 21 November 2010 from LexisNesix
7. ↑   Oracle commitment grant: Teach For All. Oracle. Retrieved 21 November 2010
8. ↑  Deutsche Post DHL and Teach For All launch global partnership. Financial. Archived 2013-04-22 at the Wayback Machine. Retrieved 21 November 2010.

Արտաքին հղումներ
----------------

* Teach For All Archived 2014-05-01 at the Wayback Machine.
* Teach For All huffingtonpost.com-ում